CELEX: 32016R0146
Language: lt
Date: 2016-02-04 00:00:00
Title: 2016 m. vasario 4 d. Komisijos įgyvendinimo reglamentas (ES) 2016/146, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos lambda-cihalotrino, kaip keistinos medžiagos, patvirtinimo galiojimas ir iš dalies keičiamas Įgyvendinimo reglamento (ES) Nr. 540/2011 priedas (Tekstas svarbus EEE)

5.2.2016   
            
            
               LT
            
            
               Europos Sąjungos oficialusis leidinys
            
            
               L 30/7
            
         KOMISIJOS ĮGYVENDINIMO REGLAMENTAS (ES) 2016/146
   2016 m. vasario 4 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos lambda-cihalotrino, kaip keistinos medžiagos, patvirtinimo galiojimas ir iš dalies keičiamas Įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
   kadangi:
   
               (1)
            
            
               Komisijos įgyvendinimo reglamento (ES) Nr. 540/2011 (2) priedo A dalyje nustatyta, kad veikliosios medžiagos lambda-cihalotrino patvirtinimas baigia galioti 2016 m. birželio 30 d.;
            
         
               (2)
            
            
               paraiška dėl lambda-cihalotrino įtraukimo į Tarybos direktyvos 91/414/EEB (3) I priedą galiojimo pratęsimo buvo pateikta pagal Komisijos reglamento (ES) Nr. 1141/2010 (4) 4 straipsnį per tame straipsnyje nustatytą laikotarpį;
            
         
               (3)
            
            
               pareiškėjai pateikė papildomus dokumentų rinkinius, kurių reikalaujama pagal Reglamento (ES) Nr. 1141/2010 9 straipsnį. Valstybė narė ataskaitos rengėja nustatė, kad paraiška yra išsami;
            
         
               (4)
            
            
               valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė galiojimo pratęsimo vertinimo ataskaitą ir 2013 m. vasario 28 d. pateikė ją Europos maisto saugos tarnybai (toliau – Tarnyba) ir Komisijai;
            
         
               (5)
            
            
               Tarnyba pratęsimo vertinimo ataskaitą perdavė pareiškėjui ir valstybėms narėms, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomų dokumentų rinkinio santrauką;
            
         
               (6)
            
            
               2015 m. kovo 11 d. Tarnyba pateikė Komisijai patikslintas 2014 m. balandžio 23 d. išvadas (5) dėl to, ar galima manyti, kad lambda-cihalotrinas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2015 m. gegužės 28 d. Komisija pateikė lambda-cihalotrino peržiūros ataskaitos projektą Augalų, gyvūnų, maisto ir pašarų nuolatiniam komitetui;
            
         
               (7)
            
            
               nustatyta, kad 4 straipsnyje išdėstytų patvirtinimo kriterijų laikomasi, kai bent vienas augalų apsaugos produktas, kurio sudėtyje yra veikliosios medžiagos, naudojamas pagal vieną ar kelias tipiškas paskirtis. Todėl tie patvirtinimo kriterijai laikomi įvykdytais;
            
         
               (8)
            
            
               lambda-cihalotrino patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra lambda-cihalotrino, leidžiamos naudojimo paskirtys. Todėl nėra tikslinga toliau riboti šios medžiagos naudojimą kaip insekticidą;
            
         
               (9)
            
            
               vis dėlto Komisija mano, kad lambda-cihalotrinas yra keistina medžiaga pagal Reglamento (EB) Nr. 1107/2009 24 straipsnį. Leidžiamas poveikio naudotojui lygis (LPNL) yra gerokai žemesnis nei daugumos insekticidų grupei priklausančių patvirtintų veikliųjų medžiagų. Be to, lambda-cihalotrinas yra bioakumuliacinė ir nuodingoji medžiaga pagal Reglamento (EB) Nr. 1107/2009 II priedo 3.7.2.2 ir 3.7.2.3 punktus, kadangi biologinio kaupimo veiksnys yra didesnis kaip 2 000, o ilgalaikės nepastebimo poveikio koncentracijos vertė gėlavandeniams organizmams yra mažesnė kaip 0,01 mg/L. Todėl lambda-cihalotrinas atitinka Reglamento (EB) Nr. 1107/2009 II priedo 4 punkto pirmoje ir antroje įtraukose nurodytas sąlygas;
            
         
               (10)
            
            
               pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas. Visų pirma reikėtų paprašyti papildomos patvirtinamosios informacijos;
            
         
               (11)
            
            
               todėl tikslinga pratęsti lambda-cihalotrino, kaip keistinos medžiagos, patvirtinimo galiojimą;
            
         
               (12)
            
            
               pagal Reglamento (EB) Nr. 1107/2009 20 straipsnio 3 dalį kartu su jo 13 straipsnio 4 dalimi Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;
            
         
               (13)
            
            
               Komisijos įgyvendinimo reglamentu (ES) 2015/1885 (6) lambda-cihalotrino patvirtinimo galiojimo pabaigos data pratęsta iki 2016 m. birželio 30 d., kad medžiagos patvirtinimo galiojimo pratęsimo procedūra būtų užbaigta iki pasibaigiant medžiagos patvirtinimo galiojimo terminui. Vis dėlto, kadangi sprendimas dėl patvirtinimo galiojimo pratęsimo buvo priimtas prieš pasibaigiant pratęstam patvirtinimo galiojimo terminui, šis reglamentas turėtų būti taikomas nuo 2016 m. balandžio 1 d.;
            
         
               (14)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Veikliosios medžiagos, kaip keistinos medžiagos, patvirtinimo galiojimo pratęsimas
   Veikliosios medžiagos lambda-cihalotrino, kaip keistinos medžiagos, patvirtinimo galiojimas pratęsiamas kaip nustatyta I priede.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   3 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. balandžio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. vasario 4 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
   
      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).
   
      (4)  2010 m. gruodžio 7 d. Komisijos reglamentas (ES) Nr. 1141/2010, kuriuo nustatomi antrosios grupės veikliųjų medžiagų įrašų Tarybos direktyvos 91/414/EEB I priede galiojimo pratęsimo tvarka ir tų medžiagų sąrašas (OL L 322, 2010 12 8, p. 10).
   
      (5)  EFSA Journal 2014;12(5):3677. Adresas internete www.efsa.europa.eu.
   
      (6)  2015 m. spalio 20 d. Komisijos įgyvendinimo reglamentas (ES) 2015/1885, kuriuo dėl veikliųjų medžiagų 2,4-D, s-metil-acibenzolaro, amitrolo, bentazono, butilcihalofopo, dikvato, esfenvalerato, famoksadono, flumioksazino, DPX KE 459 (metilflupirsulfurono), glifosato, iprovalikarbo, izoproturono, lambda-cihalotrino, metalaksilo-M, metilmetsulfurono, pikolinafeno, prosulfurono, pimetrozino, etilpiraflufeno, tiabendazolo, metiltifensulfurono ir triasulfurono patvirtinimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011 (OL L 276, 2015 10 21, p. 48).
   
      I PRIEDAS
      
                  Įprastas pavadinimas, identifikavimo numeriai
               
               
                  IUPAC pavadinimas
               
               
                  Grynumas (1)
                  
               
               
                  Patvirtinimo data
               
               
                  Patvirtinimo galiojimo pabaiga
               
               
                  Konkrečios nuostatos
               
            
                  Lambda-cihalotrinas
                  CAS Nr. 91465-08-6
                  CIPAC Nr. 463
               
               
                  1:1 mišinys iš:
                  (R)-α-ciano-3-fenoksibenzil (1S,3S)-3-[(Z)-2-chlor-3,3,3-trifluoropropenil]-2,2-dimetillciklopropankarboksilato ir (S)-α-ciano-3-fenoksibenzil (1R,3R)-3-[(Z)-2-chlor-3,3,3-trifluoropropenil]-2,2-dimetillciklopropankarboksilato arba iš (R)-α-ciano-3-fenoksibenzil (1S)-cis-3-[(Z)-2-chlor-3,3,3-trifluoropropenil]-2,2-dimetillciklopropankarboksilato ir (S)-α-ciano-3-fenoksibenzil (1R)-cis-3-[(Z)-2-chlor-3,3,3-trifluoropropenil]-2,2-dimetillciklopropankarboksilato
               
               
                  900 g/kg
               
               
                  2016 m. balandžio 1 d.
               
               
                  2023 m. kovo 31 d.
               
               
                  Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į lambda-cihalotrino peržiūros ataskaitos išvadas, visų pirma į jos I ir II priedėlius.
                  Atlikdamos šį bendrą vertinimą, valstybės narės ypatingą dėmesį skiria:
                  
                              a)
                           
                           
                              operatorių, darbuotojų ir pašalinių asmenų apsaugai;
                           
                        
                              b)
                           
                           
                              metabolitams, galimai susidariusiems perdirbtuose gaminiuose;
                           
                        
                              c)
                           
                           
                              rizikai vandens organizmams, žinduoliams ir netiksliniams nariuotakojams.
                           
                        Naudojimo sąlygose prireikus nurodomos rizikos mažinimo priemonės.
                  Pareiškėjai pateikia patvirtinamąją informaciją apie:
                  
                              1.
                           
                           
                              sisteminę peržiūrą, siekiant įvertinti turimus įrodymus dėl galimo poveikio spermai, susijusio su lambda-cihalotrino poveikiu, naudojant turimas gaires (pvz., EFSA gaires dėl sisteminės peržiūros metodikos, 2010 m.);
                           
                        
                              2.
                           
                           
                              toksikologinę informaciją, siekiant įvertinti metabolitų V (PBA) ir XXIII (PBA(OH)) toksikologines savybes.
                           
                        Pareiškėjai šią informaciją Komisijai, valstybėms narėms ir Tarnybai pateikia iki 2018 m. balandžio 1 d.
               
            
         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.
   
   
      II PRIEDAS
      Įgyvendinimo reglamento (ES) Nr. 540/2011 priedas iš dalies keičiamas taip:
      
                  1.
               
               
                  A dalyje lambda-cihalotrinui skirtas 12 įrašas išbraukiamas;
               
            
                  2.
               
               
                  E dalis papildoma šiuo įrašu:
                  
                               
                           
                           
                              Įprastas pavadinimas, identifikavimo numeriai
                           
                           
                              IUPAC pavadinimas
                           
                           
                              Grynumas (1)
                              
                           
                           
                              Patvirtinimo data
                           
                           
                              Patvirtinimo galiojimo pabaiga
                           
                           
                              Konkrečios nuostatos
                           
                        
                              „5
                           
                           
                              Lambda-cihalotrinas
                              CAS Nr. 91465-08-6
                              CIPAC Nr. 463
                           
                           
                              1:1 mišinys iš:
                              (R)-α-ciano-3-fenoksibenzil (1S,3S)-3-[(Z)-2-chlor-3,3,3-trifluoropropenil]-2,2-dimetillciklopropankarboksilato ir (S)-α-ciano-3-fenoksibenzil (1R,3R)-3-[(Z)-2-chlor-3,3,3-trifluoropropenil]-2,2-dimetillciklopropankarboksilato arba iš (R)-α-ciano-3-fenoksibenzil (1S)-cis-3-[(Z)-2-chlor-3,3,3-trifluoropropenil]-2,2-dimetillciklopropankarboksilato ir (S)-α-ciano-3-fenoksibenzil (1R)-cis-3-[(Z)-2-chlor-3,3,3-trifluoropropenil]-2,2-dimetillciklopropankarboksilato
                           
                           
                              900 g/kg
                           
                           
                              2016 m. balandžio 1 d.
                           
                           
                              2023 m. kovo 31 d.
                           
                           
                              Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į lambda-cihalotrino peržiūros ataskaitos išvadas, visų pirma į jos I ir II priedėlius.
                              Atlikdamos šį bendrą vertinimą, valstybės narės ypatingą dėmesį skiria:
                              
                                          a)
                                       
                                       
                                          operatorių, darbuotojų ir pašalinių asmenų apsaugai;
                                       
                                    
                                          b)
                                       
                                       
                                          metabolitams, galimai susidariusiems perdirbtuose gaminiuose;
                                       
                                    
                                          c)
                                       
                                       
                                          rizikai vandens organizmams, žinduoliams ir netiksliniams nariuotakojams.
                                       
                                    Naudojimo sąlygose prireikus nurodomos rizikos mažinimo priemonės.
                              Pareiškėjai pateikia patvirtinamąją informaciją apie:
                              
                                          1.
                                       
                                       
                                          sisteminę peržiūrą, siekiant įvertinti turimus įrodymus dėl galimo poveikio spermai, susijusio su lambda-cihalotrino poveikiu, naudojant turimas gaires (pvz., EFSA gaires dėl sisteminės peržiūros metodikos, 2010 m.);
                                       
                                    
                                          2.
                                       
                                       
                                          toksikologinę informaciją, siekiant įvertinti metabolitų V (PBA) ir XXIII (PBA(OH)) toksikologines savybes.
                                       
                                    Pareiškėjai šią informaciją Komisijai, valstybėms narėms ir Tarnybai pateikia iki 2018 m. balandžio 1 d.“
                           
                        
            
         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.